ஏபிசிடி

**ஏபிசிடி** (*ABCD*) என்பது 2005 ஆம் ஆண்டு வெளியான இந்திய தமிழ் காதல் திரைப்படமாகும். சரவண சுப்பையா எழுதி இயக்கிய இந்தப் படத்தில் ஷாம், நந்தனா, சினேகா, அபர்ணா ஆகியோர் நடித்துள்ளனர். இது 2005 ஆகத்து 12, 2005 அன்று வெளியானது.

## கதைக்களம்
எம்பிஏ பட்டயக் கணக்காளர் பட்டதாரியான ஆனந்த், சென்னையில் வேலை தேடி அலைகிறான். அவன் ஒரு வயதானவரின் வீட்டில் வசித்துவருகிறான். அந்த வயதனவரின் மகள் சந்திரா தன் கணவரின் மரணத்திற்குப் பிறகு வீடு திரும்புகிறாள். அவளின் கணவன் திருமணமானதிலிருந்து அவளைத் தவறாக நடத்தி, கொடுமைக்கு உள்ளாகி வந்தவன். ஆனந்த் கண்ணியமாகவும் பணிவாகவும் இருப்பதால், அவள் மெதுவாக அவனை நோக்கி ஈர்க்கப்படுகிறாள்.

இதற்கிடையில், ஒரு பேருந்தில் பயணம் செய்யும் போது, பாரதி என்ற பெண்ணை ஆனந்த்  சந்திக்கிறான். அப்போது ஆனந்த் தனது கல்விச் சான்றிதழ்களைத் தொலைத்துவிடுகிறான். பாரதி நடைமுறை யோசனைகளைக் கொண்டவள். ஒரு புரட்சிகரப் பெண். அவள் தன் முழு குடும்பத்தையும் கவனித்துக் கொள்கிறாள். அவளுக்கு பார்க்கப்படும் மணமகன் வரதட்சணையாக ஒரு பெரிய தொகையை எதிர்பார்க்கும் நிலையில், அவள் தனது திருமணத்தை கூட ரத்து செய்துவிடுகிறாள். ஆனந்த்தின்  சான்றிதழ்களைக் கண்டுபிடிக்க பாரதி உதவுகிறாள். இதனால் அவர்கள் நண்பர்களாகிறனர். பாரதி அவன் மீது காதல் கொள்ளத் தொடங்குகிறாள்.

தேவாலயத்தால் வளர்க்கப்பட்ட அனாதை பெண்ணான திவ்யா டெய்சியை ஆனந்த் சந்திக்கிறான். அவள் தனக்கான ஒரு வேலையைத் தேடிப்பிடித்து வாழ்க்கையில் தன் சொந்த காலில் நிற்கிறாள். ஒரு விபத்துக்கு உள்ளான அவளை ஆனந்த் மீட்டு மருத்துவமனைக்கு அழைத்துச் செல்கிறான். காலப்போக்கில், அவர்கள் நெருங்கிய நண்பர்களாகிறனர். இறுதியில் திவ்யா தனது இதயத்தை ஆனந்திடம் திறந்து காட்டுகிறாள்.

ஆனந்தும் பாரதியும் அடிக்கடி சந்திக்கும் பேருந்தின் நடத்துனரான முத்துக்குமாரின் நகைச்சுவைக் காட்சிகள் இதற்கு இடையில் நடக்கிறது.

ஒரு கட்டத்தில், பாரதி அவன் மீதான தனது காதலைக் கூறுகிறாள். ஆனால் ஆனந்த் பாரதியை தன் உண்மையான தோழியாகக் கருதுவதால் அதை ஏற்க மறுக்கிறான். பாரதியைப் போலவே, திவ்யா டெய்சியும் ஆனந்தின் நல்ல குணங்களால் ஈர்க்கப்பட்டதால், அவளும் தனது காதலைக் கூறுகிறாள். ஆனால் ஆனந்த் இந்தக் காதலையும் ஏற்க மறுத்து, விபத்தில் அவளுக்கு உதவியது மனிதாபிமான செயல் என்பதை அவளுக்குப் புரிய வைக்கிறான். ஆனந்த் சந்திராவை காதலிப்பதாக தெளிவுபடுத்துகிறான்.  மேலும் அவளுடைய முதல் திருமணம் தோல்வியடைந்த நிலையில் இந்த திருமணத்தின் மூலம் அவளுக்கு அமைதியான வாழ்க்கையை வழங்க விரும்பி ஆனந்த் சந்திராவுடன் இணைகிறான்.

## நடிகர்கள்

## தயாரிப்பு
சரவண சுப்பையா தனது அடுத்த படமாக ஷாம் நடிக்கும் *ஏபிசிடிஈ* என்று என்று அறிவித்தார். "ஈ" என்பது ஈஸ்வரியைக் குறித்தது, ஆனால் பின்னர் அந்தக் கதாபாத்திரம் நீக்கப்பட்டது. மேலும் தலைப்பு *ஏபிசிடி* என்று சுருக்கப்பட்டது.  எழுத்துக்கள் படத்தின் முக்கிய கதாபாத்திரங்களைக் குறிக்கின்றன. *[[ஆட்டோகிராப் (திரைப்படம்)|ஆட்டோகிராப்பில்]]* தொடங்கி *[[வல்லவன் (திரைப்படம்)|வல்லவனில்]]* தொடரும் ஒரு கதாநாயகனுக்கு மூன்று கதாநாயகிகளை நடிக்க வைக்கும் போக்கை *ஏபிசிடி* தொடர்ந்தது.  இந்தப் படத்தில் ஒரு பக்குவமான மனிதராக நடிப்பது ஷாமுக்கு கடினமாக இருந்தது, அவர் தனது முந்தைய படங்களைப் போலவே "மிகவும் சுறுசுறுப்பான, மனிதர்" என்று கூறினார். 

## இசைத்தட்டு
இந்தப் படத்திற்கு டி. இமான் இசையமைத்தார். 

## வெளியீடும் வரவேற்பும்
இந்தத் திரைப்படம் 25 நவம்பர் 2005 அன்று வெளியானது.  ஷாமின் வெற்றிப்படமான உள்ளம்கேட்குமே வெளியான கொஞ்ச காலத்திலேயே இப்படம் வெளியானது.  *[[சிஃபி]]யின்* ஒரு விமர்சகர் எழுதினார்: "காதல், கசப்பு, இன்ப முடிவு நாடகத்தின் கலவையை நீங்கள் விரும்பினால், ஏபிசிடி படத்தைப் பார்க்க நீங்கள் முன்னுரிமை கொடுக்கலாம்".  *[[தி இந்து]]வின்* ஒரு விமர்சகர் இந்த படம் "ஒரு கண்ணியமான காதல் கதை" என்று கருத்து தெரிவித்தார்.  *சென்னை ஆன்லைனின்* மாலினி மன்னாத், " ஏபிசிடி என்பது வழக்கமான படங்களிலிருந்து விலகி, எளிமையான மற்றும் இதயத்திலிருந்து நேரடியாக வெளிவரும் ஒரு படம்" என்று கருத்து தெரிவித்தார்.  *[[கல்கி (இதழ்)|கல்கியின்]]* லஜ்ஜாவதி, சினேகாவின் நடிப்பு, இமானின் இசை, கலை, ஒளிப்பதிவு ஆகியவற்றைப் பாராட்டினார். மேலும் வடிவேலுவின் நகைச்சுவையைப் பாராட்டினார். திரைக்கதையை அடிமுதல் முடிவரை பாராட்டப்படாவிட்டாலும், மனதைத் தொடும் கதை மற்றும் கதாபாத்திரங்களைப் பாராட்டாமல் இருக்க முடியாது என்று முடித்தார்.  *ஸ்க்ரீன்* எழுதுகையில், "படத்தின் பலம் நான்கு முக்கிய கதாபாத்திரங்களின் குணாதிசயமும், உறவுகளை அது சித்தரித்திருக்கும் விதமுமாகும். பாடல்களின் குறுக்கீடு,  சண்டை, நீளமான உச்சக்கட்டம், ஆனந்தின் மாமாவின் திடீர் நுழைவு மற்றும் வெளியேற்றம் ஆகியவை படத்தின் வேகத்தைக் கெடுக்கின்றன. பல காட்சிகள் கே. பாலச்சந்தரின் படங்களை நினைவூட்டுகின்றன". 

## பாராட்டுகள்

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:டி. இமான் இசையமைத்த தமிழ்த் திரைப்படங்கள்
பகுப்பு:2005 தமிழ்த் திரைப்படங்கள்